id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fi fr id id ms en en en en ms id ms en en id ms ms ms id nl id eo id ms en ms id nl ms id ms ms id id id tr hbs_lat es de id ms id id tr ms id ms id ms id id ms ms id id hbs_lat ms ms ms ms ms id ms id ms es ms ms ms id id id de ms id id id ms ms id id id ms en id id ms ms id ms id ms id ms id id id ms ms ms ms ms id ms id id id id ms id id id id id ms ms en en en en en en id ms id id id en id id jv ms id id it es id id en id ms ms ms ms ms ms
Sakit Pinggang Belakang Ada Banyak Punca, Ini Cara Merawatnya
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Tulang / Otot • 5 bulan
Sakit pinggang belakang bahgian tengah
Sakit sampai tak blh nk tunduk dan duduk pon rasa skit..lg 1 sy pernh jatuh kerusi bulan lepas
Lihat 0 lagi kiriman
Semua komen ada di sini
Selalu Angkat Objek Berat Sebab Itu Sakit Pinggang? Ini Punca Lain Dan Cara Rawat!
Ditulis oleh Nurul Nazrah Nazarudin Disemak pada 3 minggu lalu
Disemak secara perubatan oleh Dr. Joseph Tan
Anda sering mengalami sakit pinggang belakang? Ingin tahu penyebab sakit pinggang belakang tengah? Jawapannya ada di sini!
Baca lebih lanjut tentang Tulang/Otot di sini.
Apa Itu Sakit Pinggang Belakang?
Semakin meningkat usia, sakit belakang dan sakit pinggang bukan lagi satu simptom luar biasa. Tapi tahukah anda mengapa sakit belakang dan sakit pinggang ini terjadi dan bagaimana anda boleh merawatnya?
Terdapat serangkai otot dan ligamen di bahagian belakang badan yang berfungsi untuk “memegang” tulang belakang supaya ia berada dalam keadaan yang betul 1 . Tanpa penjagaan yang tepat, anda boleh mencederakan otot-otot ini apabila regangan secara berlebihan dilakukan, lalu menyebabkan koyakan pada tisu otot.
Akibatnya, otot akan mula melemah dan tidak lagi dapat memegang tulang belakang dalam keadaan yang betul. Tulang belakang kemudiannya akan menjadi kurang stabil, dan akan menyebabkan sakit belakang mahupun sakit pinggang.
Terdapat dua jenis ketegangan belakang dan pinggang yang boleh terjadi, iaitu:
Kecederaan apabila otot ditegangkan secara berlebihan, atau terkoyak: Ini menyebabkan kerosakan pada tisu otot (juga dikenali sebagai otot tertarik).
Terseliuh di bahagian lumbar 1 : Apabila ligamen ditegangkan terlalu jauh atau terkoyak. Ligamen adalah tisu penyambung antara tulang.
Siapa Lebih Cenderung Sakit Belakang Atau Sakit Pinggang?
Sakit belakang atau sakit pinggang adalah perkara biasa yang boleh menyerang individu pada usia berapa sekalipun. Tapi, terdapat beberapa faktor risiko yang boleh meningkatkan kecenderungan anda mendapat sakit belakang atau sakit pinggang. Secara umumnya, pesakit yang sudah lanjut usia (berusia 40 tahun ke atas) akan lebih cenderung menghidap masalah ini.
Namun begitu, ia tidak bermaksud individu muda tidak berisiko! Jika kesakitan itu tidak dapat dikawal dan ditahan lagi, anda boleh mengambil ubat tahan sakit (NSAID) yang boleh merawat kesakitan sendi. Malah, anda digalakkan untuk mendapat nasihat dan pemeriksaan doktor. Jangan merana dalam diam.
Antara simptom biasa bagi sakit pinggang adalah:
Kesakitan yang melarat hingga ke punggung, namun tidak menjejaskan kaki 1 .
Kekakuan sendi pinggang dan kedua-dua kaki, ataupun salah satu kaki 2 hingga menyebabkan kadar pergerakan terbatas/terhalang
Tidak mampu mengekalkan postur badan normal akibat kekakuan sendi/kesakitan melampau 1 .
Kekejangan otot sama ada ketika melakukan aktiviti ataupun ketika berehat 2 .
Sakit yang berterusan selama 10-14 hari1 .
Bila Saya Harus Berjumpa Doktor?
Oleh sebab sesetengah tanda atau simptom sakit pinggang serupa dengan keadaan penyakit lain yang lebih serius, penting untuk anda mendapatkan pemeriksaan doktor. Sebarang rasa kebas dan kelemahan pada kaki, atau masalah usus dan pundi kencing boleh menjadi tanda kerosakan saraf, dan anda memerlukan pemerhatian perubatan dengan segera.
Anda juga mungkin boleh mengalami simptom yang tidak disenaraikan di atas. Dapatkan bantuan dengan mengambil ubat tahan sakit yang boleh merawat sakit sendi jika ia menjejaskan aktiviti harian. Jika ia berterusan, sila berjumpa doktor.
Penyebab Masalah Sakit Pinggang Belakang
Sakit pinggang disebabkan oleh:
Aktiviti fizikal yang melampau
Membengkok atau merangkak secara berulang kali
Mengangkat objek berat dalam keadaan postur yang tidak betul
Apa Yang Meningkatkan Risiko Sakit Pinggang Belakang?
Terdapat banyak faktor risiko penyebab sakit pinggang belakang tengah, contohnya seperti:
Umur 2 : Bermula apabila usia meningkat 30 atau 40 tahun
Senaman: Kurang senaman dan pergerakan melemahkan otot
Berat berlebihan: Bebanan yang dibawa memberi kesan kepada sakit belakang
Sakit sendi: Sakit sendi yang tidak dirawat boleh juga menyumbang kepada penyebab sakit pinggang belakang tengah, malah juga kanser
Mengangkat barang dengan postur yang tidak betul 2.
Psikologi: Individu yang terdedah dengan kemurungan dan rasa cemas mempunyai risiko sakit belakang yang lebih besar. Ini menyebabkan kekurangan nutrien yang mencukupi sampai ke cakera di belakang anda.
Maklumat yang diberi di bawah bukan pengganti untuk sebarang nasihat perubatan. SILA berunding dengan doktor untuk maklumat lanjut.
Bagaimana Sakit Pinggang Belakang Didiagnosis?
Jika simptom yang anda alami tidak terlampau teruk, ujian diagnostik tidak diperlukan, dan pengambilan ubat tahan sakit yang boleh merawat kesakitan sendi adalah mencukupi 4 .
Tetapi jika sakit berterusan selama lebih dari dua minggu dan tidak bertambah baik seperti yang diharapkan, adalah penting untuk anda memastikan kesakitan tersebut bukanlah disebabkan masalah terselindung seperti kecederaan cakera tulang belakang yang tidak dapat dikesan. Sekiranya gejala berterusan, ujian berikut akan dijalankan oleh doktor:
X-ray 3 : Penggunaan radiasi untuk menghasilkan filem atau gambar dapat menunjukkan struktur vertebra dan garis besar sendi. X-ray tulang belakang boleh mencari sebab-sebab lain yang menyebabkan kesakitan seperti tumor, jangkitan, patah tulang, dan sebagainya
Pengimejan Resonans magnetik (MRI) 3: Ujian diagnostik ini boleh menunjukkan saraf tunjang, akar saraf, dan kawasan sekitarnya, seperti pembesaran, pengecutan, dan tumor
Bagaimana Sakit Pinggang Belakang Tengah Dirawat?
Bagi merawat sakit pinggang belakang, anda amat digalakkan untuk meneruskan aktiviti harian sedaya yang termampu. Sebaiknya, lakukan aktiviti ringan seperti berjalan kaki 3. Jika kesakitan bertambah, hentikan aktiviti tersebut.
Selain itu, bergantung pada jenis sakit belakang yang dialami, doktor mungkin akan mencadangkan ubat-ubatan berikut bagi mengurangkan kesakitan anda:
Ubat tahan sakit: Ubat antiradang nonsteroid (NSAID) dapat membantu melegakan sakit belakang 3. Walau bagaimanapun, sila rujuk kepada doktor atau ahli farmasi anda sebelum megambil sebarang ubat.
Ubat penenang otot (Muscle relaxant): Jika sakit belakang berskala ringan hingga sederhana tidak bertambah baik dengan ubat tahan sakit, doktor akan memberi ubat penenang otot 3 .
Penghilang kesakitan topikal: Produk seperti ini mempunyai bahan penghilang kesakitan yang diserap kulit melalui krim, ubat salap atau tampalan 3.
Antidepresan: Beberapa jenis ubat ini terbukti berkesan untuk melegakan sakit belakang kronik yang tidak bergantung pada kesannya terhadap kemurungan 3.
Doktor juga akan mengesyorkan terapi fizikal 4. Ahli terapi akan melakukan penilaian mendalam, digabungkan dengan diagnosis doktor, bagi menentukan rawatan yang khusus untuk pesakit yang mengalami sakit pinggang belakang tengah 3.
Terapi mungkin termasuk traksi halo-pelvik (pelvis traction), urutan lembut, tuam ais dan tuam haba, ultrasound, rangsangan elektrik pada otot, dan senaman regangan. Ubat tahan sakit dan relaksan otot juga memberi manfaat bersama dengan terapi fizikal.
Adakah Perubahan Gaya Hidup & Kaedah Perubatan Sampingan Boleh Diguna Untuk Merawat Masalah Ini?
Gaya hidup dan kaedah perubatan sampingan mungkin membantu anda menghadapi sakit pinggang:
Tuam ais di belakang badan untuk mengurangkan kesakitan dan bengkak sebaik sahaja otot tercedera. Lakukan selama 20-30 minit setiap 3-4 jam selama 2-3 hari. Anda juga boleh menuam ais ke belakang badan selepas aktiviti fizikal.
Tuam haba ke belakang badan, tetapi hanya selepas 2-3 hari menuam ais terlebih dahulu, dan selepas bengkak surut. Anda boleh menggunakan pad pemanas elektrik atau botol air panas, atau merendam diri dalam tab mandian panas.
Ambil ubat tahan sakit 4. Ubat antiradang bukan steroid (NSAID) membantu melegakan sakit belakang dan bengkak.
Guna alat sokongan. Pertimbangkan untuk mendapatkan tali pinggang sokongan bagi menambah sokongan ke atas belakang badan.
Dapatkan terapi fizikal untuk membina semula kekuatan otot, jika dicadang doktor. Jangan berbaring di atas katil atau sofa sepanjang hari. Itu akan menjadikannya lebih teruk
Kekalkan ton otot yang baik pada abdomen dan pinggang anda 6 .
Berikut beberapa petua untuk membantu anda mengelak sakit pinggang:
Jika sakit belakang semasa aktiviti fizikal, berhenti melakukan aktiviti tersebut dengan segera.
Pastikan bentuk postur yang betul 6 . Sentiasa bersenam dan regangkan otot belakang.
Elak tidur meniarap. Tidur berbaring atau mengiring, dan letaklah bantal di antara kaki.
Apabila mengangkat sesuatu yang berat, bengkokkan lutut, bukan pinggang 5 .
Kurangkan berat badan jika berat badan anda berlebihan 5 .
Duduk dengan postur yang betul. Duduk lurus di kerusi, dengan tulang belakang ada selari dengan belakang kerusi.
Sekiranya anda mempunyai sebarang pertanyaan, sila berunding dengan doktor untuk memahami dengan lebih baik dan mendapatkan penyelesaian terbaik untuk anda.
Hello Health Group tidak menawarkan nasihat perubatan, diagnosis atau rawatan.
1. Low Back Strain and Sprain. https://www.aans.org/en/Patients/Neurosurgical-Conditions-and-Treatments/Low-Back-Strain-and-Sprain. Accessed July 18, 2018.
2. Back pain. http://www.mayoclinic.org/diseases-conditions/back-pain/basics/definition/con-20020797. Accessed July 18, 2018.
3. Back pain. https://www.mayoclinic.org/diseases-conditions/back-pain/diagnosis-treatment/drc-20369911. Accessed July 18, 2018.
4. Diagnosis and Treatment of Acute Low Back Pain. https://www.aafp.org/afp/2012/0215/p343.html. Accessed July 18, 2018.
5. Lifestyle Changes to Manage Low Back Pain and Sciatica. https://www.winchesterhospital.org/health-library/article?id=19752. Accessed July 18, 2018.
6. Prevent lower back pain. https://www.aurorahealthcare.org/patients-visitors/blog/10-lifestyle-changes-help-prevent-lower-back-pain#. Accessed July 18, 2018.
Jangan Berlengah Untuk Rawat Sakit Sendi, Ini Bagaimana Ia Boleh Menjejaskan Kehidupan Anda
29 Punca Sakit Sendi Yang Anda Mungkin Terlepas Pandang, Patutlah Selalu Lenguh Badan
Ditulis oleh Nurul Nazrah Nazarudin Disemak pada 3 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.